OpenLLM-France/wikimedia huggingface dataset:
# Mimi Fariña

Mimi Baez Fariña (ganet Margarita Mimi Baez, 1945 – 2001) a oa ur ganerez hag un emsaverez stadunanat. Merc'h e oa d'ar fizikour Albert Baez ha c'hoar da Joan Baez.
En 1963, d'he 17 vloaz, e oa dimezet e Pariz d'ar romantour Richard Fariña. Meur a albom folk o deus bet graet, en o zouez Celebrations for a Grey Day e 1965, ha Reflections in a Crystal Wind e 1966. E miz Ebrel 1966 e voe lazhet Richard Fariña en ur gwallzarvoud.
Addimeziñ a reas Mimi e Gwengolo 1968 da Milan Melvin e-kerzh ar Big Sur Folk Festival. Derc'hel a reas da seniñ ha da sonrollañ pladennoù, ha da ober troadoù kanañ gant he c'hoar Joan hag ar c'haner folk Tom Jans.
En 1974 e voe savet Bread and Roses gant Mimi Fariña : honnezh a oa ur gevredigezh evit degas sonerezh d'an ospitalioù ha toulloù-bac'h.
Mervel a reas e 2001, en Kalifornia da 56 vloaz, gant ar c'hrign-bev.

## He fladennoù

* 1965: Celebrations for a Grey Day con Richard Fariña, Vanguard Records
* 1966: Reflections in a Crystal Wind con Richard Fariña, Vanguard Records
* 1968: Memories with Richard Fariña, Vanguard Records
* 1971: Take Heart con Tom Jans A&M Records
* 1985: Mimi Farina Solo Rounder Records
* 2001: The Complete Vanguard Recordings con Richard Fariña, Vanguard Records

## Gwivanoù

* https://web.archive.org/web/20220121144612/http://www.richardandmimi.com/ Richard ha Mimi Fariña
* http://www.breadandroses.org Bread and Roses
* Mimi Farina e Find-A-Grave
* Mimi Fariña ha Joan Baez
# Palez Breujoù Breizh

E kreiz-kêr Roazhon emañ Palez Breujoù Breizh, savet er XVIIvet kantved. Eno e oa diazezet Breujoù Breizh ken na voe divodet e 1790, war-bouez an « harlu » etre 1675 ha 1689, pa voe kaset da Wened gant ar roue gall Loeiz XIV.

## Gwelet ivez

* Leurgêr Breujoù Breizh
# Palez La Granja de San Ildefonso

Palez La Granja de San Ildefonso (e spagnoleg: Palacio Real de La Granja de San Ildefonso) zo ur palez eus an XVIII$^{vet}$ kantved e kêrig La Granja de San Ildefonso e-kichenik Segovia, 80 km en hanternoz da gêr Madrid, e-kreiz Spagn, hag a zo hañvlec'h rouaned Spagn abaoe amzer Felipe V.
# Palestro

Palestro zo ur gumun eus Italia, e proviñs Pavia, e rannvro Lombardia.
# Palez

Ur savadur bras pe vras-tre eo ar palez (liester : palezioù), hemañ aozet peurvuiañ evit annez ur penn-bras pe ur velestradurezh foran. Eus al latin "palatium", anv annez divent an impalaerien roman ha lec'hiet war ar menez Palatin e Roma.
En Henamzer hag er Grennamzer ne veze graet palez nemet eus savadurioù e-lec'h ma teue prantadoù-pad an impalaerien hag ar roueed. Dre ma kreskas pinvidigezhioù an noblañs uhel eo deuet da vezañ ur palez kement annez pompadus ha lorc'hus : Palez Duged Bourgogn e Dijon.
Dre astenn eo ur palez ur savadur bras ma vez pleustret galloud ar gouarnamant ennañ : palez Justiz Dre vetaforenn e c'hell bezañ ur palez kement savadur bras a-walc'h : Palez an Arzoù hag ar ar Sevenadur e Gwened, da skouer, pe ur perc'hennaj bras-tre.
Maered ar Palez a veze graet eus ar pennoù bras a gouarne Bro-C'hall e anv ha plas ar roueed merovingidi.
Er Grennamzer, e Europa, ne save ket an unpennoù hag an duged palezioù dre ma vezent o vrezeliñ atav hag e savent kestell diskonfortus a-walc'h. Goude m'eo bet treuzfurmet ar c'hestell da balezioù e chomas an anv kozh. Lavaret e vez Kastell Versailhez koulz ha Palez Versailhez.

## Sell ivez

* Lez
* Palez an Henamzer
# Palestina (disheñvelout)

* Ur bajenn disheñvelout eo homañ, da lavarout eo ur roll pennadoù hag a zo damheñvel o anv. Bremañ e c'hallit dibab ennañ ar pennad emaoc'h o klask. Mard oc'h bet degaset amañ dre ul liamm diabarzh en ur pennad e c'hallit kemmañ al liamm evit m'ho kaso war-eeun d'ar bajenn emaoc'h o klask.
Palestina zo un anv-lec'h a gaver er Reter Nesañ hag e Suamerika.

## Reter Nesañ

* Palestina, ur rannvro, e-keñver douaroniezh hag istor, en em gav etre ar Mor Kreizdouar hag ar stêr Jourdren ;
* Tiriadoù palestinat, ul lodenn eus an douaroù-se, aloubet gant Israel hag a glask dont da vezañ ur stad dizalc'h ;
* Stad Palestina, ur stad embannet e 1988 en ul lodenn eus ar rannvro-se, met n'eo ket anavezet gant holl stadoù ar bed ;
* Aotrouniezh Vroadel Palestina, an aozadur zo bet savet evit gouarn lod eus Tiriadoù Palestina ;
* Aozadur Dieubiñ Palestina, ur strollad bet krouet evit komz en anv Arabed Palestina hag evit gounit ur stad evito;
* Palestina fiziadour a oa anv melestradurel ar Balestina e-pad fiziadur Rouantelezh-Unanet.
Palestina a c'hall bezañ anv latin proviñsoù roman ivez : Palestina Primera, Palestina Segona ha Palestina Salutaris pe Palestina Tertia.

## Suamerika
### Brazil

* Palestina (Alagoas)
* Palestina (Sao Paulo)
* Palestina de Goias

### Ecuador

* Palestina (Ecuador)

### Guatemala

* Palestina de Los Altos

### Kolombia

* Palestina (Caldas)
* Palestina (Huila)
# Palestina fiziadour

Palestina fiziadour (saozneg : Palestine ; arabeg : فلسطين‎ Filasţīn ; hebraeg : פָּלֶשְׂתִּינָה (א"י) Palestína (EY), "EY" a zo "Eretz Yisrael") a oa melestradur Palestina gant ar Rouantelezh-Unanet etre 1920 ha 1948, rannet diouzh an Impalaeriezh Otoman goude ar Brezel-bed kentañ. Roet a oa bet fiziadur d'an R-U gant KAB e 1923 ; ur fiziadur a oa evit Palestina hag evit Jordania a oa hanter zizalc'h dindan lignez an Hachemited betek e peurzizalc'husted e 1946.
Aloubet eo bet an douaroù-mañ gant Breizh-Veur e 1917, pa oant bet lakaet e rannvro Siria gant an Impalaeriezh Otoman. Bet o deus ar fiziadur evit lakaat tiriadoù an Impalaeriezh Otoman da vezañ emren pe dizalc'h. Mare emsav ar Sioniz a-enep an enepyuzevegezh hag ivez savidigezh broadelouriezh arabek Palestina a-enep ar Sioniz e voe mare ar fiziadur.
Stad Israel hag an Tiriadoù Palestinat eo Palestina fiziadour hiziv.
# Palez Buckingham

Palez Buckingham (Buckingham Palace e saozneg) a zo ur palez e Londrez, e Bro-Saoz ma vez roue Bro-Saoz o chom.
# Palez Doria-Pamphili

Ar Palez Doria-Pamphili zo ur palez e Roma, aet d'ober ur mirdi arz. Da gentañ e oa perc'hennet gant an tiegezh Della Rovere, goude d'an tiegezh Aldobrandini hag er XVII$^{vet}$ kantved d'an tiegezh Pamphili a vrasaas anezhañ.
# Palez Duged Béjar

Palez Duged Béjar (Palacio ducal de Béjar e spagnoleg) zo ur c'hastell, e kumun Béjar, e Spagn, e proviñs Salamanca, e-harz ar Sierra de Béjar, hag a oa e dalc'h duged Béjar.
# Palestrina

Palestrina zo ur gumun en Italia, e meurgêr Roma Capitale ha rannvro Lazio.
# Oureg

Ur yezh papouek eus skourr yezhoù papouek ar reter eo an oureg (ura pe uramät) komzet gant tro-dro da 1.900 den (1991) e Papoua-Ginea Nevez.

## Gwelet ivez

* Yezhoù papouek
* Yezhoù papouek ar reter
# Ourgouilh

An ourgouilh, pe al lorc'h, unan eus ar seizh pec'hed kapital hervez an Iliz katolik, eo soñj an den a gav dezhañ eo uheloc'h e dalvoudegezh eget hini ar re all.
An dud lorc'hus ne vezont ket karet dre ma vezont faeus ouzh ar re all.

## Gerioù niverus

Niverus a-walc'h eo ar gerioù a denn d'an ourgouilh, marteze dre ma n'eo ket ur si peurdianav d'ar vrezhonegerien.
Ouzhpenn ar gerioù ourgouilh ha lorc'h (pe lorc'hentez) e kaver :
* ar balc'hder
* ar bosac'h
* ar rogoni,
* an uhelegezh.

## Vertuz enebet

Ouzh an ourgouilh ec'h eneber an uvelded, pe an izelegezh, vertuzioù priziet er gatoligiezh.

## Troioù-lavar

Eus un den leun a ourgouilh e larer alies
* e vramm uheloc'h eget e revr
* ez eo uhel ar c'haoc'h en e revr
* ez eo uhel an tamm gantañ
Troet eo an den lorc'hus da vrabañsal, pe da fougeal, da fogasiñ, ha neuze e lavarer diwar e benn
* e kan re uhel e gilhog
* ez eus un ton ennañ
* ez eo ur sac'h-c'hwezh pe ur sac'h-kaoc'h
* ez eo c’hwezet evel un touseg

## Krennlavar

* Lorc'hig voan, Muioc'h a voged evit a dan.
# Ourajeg

Ur yezh dravidek eus skourr yezhoù ar c'hreisteiz eo an ourajeg (oorazhi pe urali) komzet gant tro-dro da 18.257 den (1981) e Tamil Nadu ha Kerala en India.

## Gwelet ivez

* Yezhoù dravidek
# Oural

An Oural pe Menez Oural (bachkireg: Урал тауҙары; rusianeg: Ура́льские го́ры Uralskiye gory) a zo un aradennad venezioù e Rusia hag e gwalarn Kazakstan. A-hed 2 500 km bennak en em astenn eus aod Meurvor Arktika en norzh betek ar Stêr Oural ha gwalarn Kazakstan. Hervez ar boaz eo an Oural ar vevenn etre Europa er c'hornaoueg hag Azia er reter. Menez Narodnaya eo al lec'h uhelañ gant 1 895 m.
a vo kavet e Wikimedia Commons.
# Oural (stêr)

An Oural (en ruseg : Урал, en bachkireg : Яйыҡ, en kazakeg : Жайық, Jayıq) a zo ur stêr en Europa, 2 428 km hed dezhi, hag a dremen dre gKazakstan ha Rusia.
E-pad pell e voe anvet Iaik (Яик) en ruseg, ma veze skrivet Jaïk en galleg, en Encyclopédie ou Dictionnaire raisonné des sciences, des arts et des métiers. Katelin II an hini a roas dezhi an anv Oural en 1775.

## Notennoù

* ↑ L'Encyclopédie, emb. 1752, pennad « Cosaques ».
# Ourdoueg

Ur yezh indez-aryek eo an ourdoueg (اردو; RLVK: urdū) komzet gant tro-dro da 104 milion a dud en India hag e Pakistan dreist-holl, met kavet e vez ourdouegerion dre ar bed a-bezh.
Goude ar sinaeg ec'h eo an ourdoueg asambles gant an hindeg an eil yezh muiañ komzet er bed-holl e-keñver an niver a dud a ra ganti.
Gant ar saozneg ec'h eo an hindeg unan eus div yezh ofisiel pennañ India ha yezh ofisiel Pakistan eo an ourdoueg.
Tost-tre eo an ourdoueg d'an hindeg ha kentoc'h evit yezhoù disheñvel penn-da-benn e vez komz alies a-walc'h eus rannyezhoù eus an hevelep yezh a reer hindoustaneg anezhi.
Evit ober an diforc'h etre an daou zoare yezh, pe an div yezh, hindeg hag ourdoueg ec'h eo ret goût e vez skrivet an hindeg gant ar skritur devanagari evel ar sañskriteg hag e vez implijet al lizherenneg arabek evit skrivañ an ourdoueg evel ma vez graet gant ar perseg.
Dre vras e c'heller lâret int liammet tamm-pe-damm o-div ouzh bep a relijion gant ur sevenadur da heul: an hindeg gant an hindouegezh hag ar sañskriteg, ma'z eo bet levezonet e c'heriaoueg gantañ, tra m'eo bet levezonet hini an ourdoueg gant ar perseg ha drezañ gant an arabeg diwar levezon an islam.
Skrivet e vez gant stil persek al lizherenneg arabek gant lizherennoù ouzhpenn evit sonennoù na vezont ket kavet en arabeg

## Gwelet ivez

* Roll yezhoù ofisiel India
* Hindeg
* Hindoustaneg

## Liammoù diavaez

* urdustan.com : Lec'hienn diwar-benn an ourdoueg
* Ethnologue
* Ourdoueg
# Ourense

Ourense zo ur gumun eus gevred Galiza, e proviñs Ourense.
# Ouranos

Ouranos (henc'hresianeg : Οὐρανός / Ouranós "oabl steredek") eo an Oabl e mojennoù Henc'hres. Uranus a veze graet anezhañ e Roma.
Mab e oa d'an doueez Gaia, an Douar, ganet ganti hep tad hervez Hesiodos en e levr Theogonia. Breur e oa da Ourea, doueez ar menezioù ha da Bontos, doue ar mor don. Diwezhatoc'h, war-lerc'h Hesiodos, e voe roet un tad dezhañ, Aither. Mab da Nyks, an Noz, eo hervez oberourien all an Henamzer.

## Mojenn Ouranos hervez Hesiodos

Dont a rae Ouranos, an Oabl, bemnoz, d'en em barañ gant Gaia, an Douar. Evel-se e voe engehentet an Ditaned, c'hwec'h mab ha c'hwec'h mec'h, hag ar Gikloped, hag ivez an Hekatonc'hired, ramzed o c'hant brec'h. Kasoni a vage Ouranos ouzh ar re-se avat, hag o dastum a reas pell dindan an douar, en Tartaros, ma voe glac'haret o mamm Gaia.
Neuze e c'houlennas Gaia digant he mab Kronos lazhañ e dad. Spazhañ e dad a reas Kronos ha diwar ar gwad a flistre e voe ganet ar Ramzed, Merc'hed ar Gonnar, hag ar Meliadezed.
Taolet e voe strobelloù Ouranos er mor, ha diwar kej-mej gwad ha sper ha spoum eo e voe ganet Afrodite, doueez ar Garantez.

## Diwar-benn ar vojenn

Ne oa kehelerezh ebet en-dro d'ar vojenn. Karg Ouranos a seblant bezañ arouez un doue trec'het eus un amzer gozh, a-raok deroù ar gwir amzer. Goude e spazhidigezh ne zeuas ket an Oabl ken da c'holoiñ an Douar da noz, chom a reas en e lec'h, hag echu gant an engehentiñ ha krouiñ euzhtud pe euzhviled.
Ne veze ket gwelet Ouranos evel un doue denheñvel, war-bouez e mojenn e gelloù stlapet er mor. Ne oa nemet an oabl, un doenn arem dalc'het gant an Titan Atlas.

## Levrlennadur

* Apollodoros, Bibliotheke, (I, 1).
* Hesiodos, Theogonia, (v. 126–193).

## Liammoù diavaez

* (en) Theoi Project, Ouranos
* (en) Greek Mythology Link, Titans
# Magda Kulpińska

Magdalena « Magda » Kulpińska, ganet d'an 22 a viz Meurzh 1986 e Poznań, zo ur manikin polonat.
Gwelet eo bet e meur a vruderezh, dreist-holl er Rouantelezh-Unanet, evit Bread & Butter, Demporium, Levi's da skouer. Bevañ a ra e Pariz hiziv-an-deiz. Ouzhpenn bezañ manikin ez eo ur ganerez mezzo-soprano.

## Embregerezhioù manikin

* Viva Models, Berlin
* ModelPlus, Warszawa
* Idole Models, Pariz
* United Models, Suis

## Liammoù diavaez

* Magda Kulpinska-Bergeaud war IMDb
* Magda Kulpinska war fashionmodeldirectory
# Magda von Dolcke

Magda von Dolcke, bet ganet d'an 28 a viz C'hwevrer 1838 en Åbenrå (Danmark) hag aet da Anaon e 1926, a oa un aktourez danat hag a laboure e Sveden. Serc'h e voe d'ar roue Oscar II.
August Strindberg a brize he doare-c'hoari naturel, Fritz von Dardel avat ne rae ket : kenedek ha diampart, a lavare diwar he fenn, roet lec'h dezhi er c'hoariva abalamour d'he darempred gant ar roue ha netra ken. Adalek 1874 e reas troiadoù er vro gant he c'hompagnunezh dezhi, ma krogas Albert Ranft da c'hoari.
Kuitaat a reas al leurinier goude dimeziñ d'ur rener embregerezh, John Bosse, en Kopenhagen.

## Levrlennadur

* God morgen, Rosalinde! : brev til Rosalinde Thomsen, Oslo : Cappelen, 1990, ISBN 82-02-12708-4

## Pennad kar

* Marie Friberg
# Magazine Special

Magazine Special (マガジンe japaneg) a zo ur magazin manga shōnen miziek (embannet d'an 20 bep miz) embannet gant Kōdansha ha krouet e 1983. B5 eo ment ar magazin, war-dro 600 pajennad a zo ennañ, koustañ a ra 500 yen. Embannet eo war baper kazetennoù (gwenn ha du) hag un nebeud pajennoù liv (war baper lufr) a zo ivez. Krennarded (paotred nemetken) eo a lennerien a fell da dud Kōdansha tizhout gant Magazine Special. Ennañ e kaver istorioù diwar-benn ar sportoù pe istorioù karantez studierien. Kalz istorioù a gaver e Magazine Special a zo istorioù bet embannet kentoc'h e magazinoù all evel Weekly Shōnen Magazine. Etre 20 ha 30 istor disheñvel a gaver e pep niverenn. E 2008 e voe embannet gant Kevredigezh Embannerien Magazinoù Japan e veze skignet 84 667 skouerenn bep miz.

## Mangaoù embannet e-barzh Magazine Special

| Titl | Aozerien | Embann |
| Gacha Gacha | Hiroyuki Tamakoshi | 2002–bremañ |
| Pastel | Toshihiko Kobayashi | 2003–bremañ |
| Kagetora | Akira Segami | 2002-2006 |
| Miami Guns | Takeaki Momose | 1997–1999 |
| Sumire 16 sai!! | Takeru Nagayoshi | 2006–2008 |
| Negima!? neo | Takuya Fujima | Miz Genver 2008–bremañ |
| Jooubachi (Vampire Queen Bee) | Chigusa Takada | Miz Ebrel 2009–bremañ |
| Boys Be... Next Season | Masahiro Itabashi (senario) Hiroyuki Tamakoshi (tresañ) | Miz Du 2009–bremañ |

## Notennoù ha daveennoù

* ↑ Japan Magazine Publishers Association Magazine Data 2008.

## Liamm diavaez

* Lec'hienn Magazine Special
# Magazine Z

Monthly Magazine Z (月刊マガジンZ e japaneg) a oa ur magazin manga seinen krouet e 1999 hag a veze embannet gant Kōdansha. Krennarded ha tud koshoc'h eo a oa lennerien ar magazin ha dreist-holl tud sot gant ar mangaoù hag ar filmoù-bevaat savet diwarno. Ouzhpenn mangaoù e veze kavet ennañ pennadoù diwar-benn ar mangaoù lakaet da fiñvtresadennoù.
E miz Gwengolo 2008 e voe embannet e vefe paouezet Magazine Z, hag a niverenn ziwezhañ a voe embannet d'ar 26 a viz Genver 2009.

## Mangaoù ha treserien mangaoù bet embannet e-barzh Magazine Z

* Masa Ikku
** Sakura Taisen
* Kia Asamiya
** Batman: Child of Dreams
* Takuya Fujima
** Deus Vitae
** Free Collars Kingdom
* Kyu Hayashida
** Maken X Another
* Toshitsugu Iida
** Wolf's Rain (krouet gant Keiko Nobumoto)
* Shinya Kaneko
** Culdcept
* Aki Katsu
** Psychic Academy
* Asuka Katsura
** Le Portrait de Petit Cossette
* Yuuichi Kumakura
** King of Bandit Jing
* Asato Mifune
** Yukei Seikyo Kukla (senario gant Koji Tazawa)
* Haruhiko Mikimoto
** Baby Birth (senario gant Sukehiro Tomita)
* Kenichi Muraeda
** Kamen Rider Spirits (senario gant Shotaro Ishinomori)
* Chiaki Ogishima
** Heat Guy J (krouet gant Kazuki Akane)
* Atsushi Soga
** Turn A Gundam (senario gant Yoshiyuki Tomino)
* Hajime Ueda
** FLCL
** Q-Ko-Chan: The Earth Invader Girl
* Warabino Kugeko
** Heroic Age
* Go Nagai
** Demon Lord Dante
* Tohiro Konno
** Pugyuru
* Narumi Kakinouchi
** Yakushiji Ryōko no Kaiki Jikenbo (senario gant Yoshiki Tanaka)
* Momotarou Miyano
** RD Senno Chosashitsu
* Eishi Ozeki
** Sky Girls
* Yūjiro Izumi
** Popotan
* Kenji Ishikawa/Kouji Tazawa
** Metroid

## Notenn

* ↑ http://www.animenewsnetwork.com/news/2009-01-26/5-manga-to-continue-after-magazine-z-end Manga to Continue after Magazine Z's End, Anime News Network

## Liamm diavaez

* Lec'hienn ofisiel Magazine Z
# Magda

Magda zo ur berranv deuet eus an anv-badez Magdalena, anavezet e Pologn hag er broioù germanek .
* Magda Aelvoet, politikourez flandrezat gant ar Re C'hlas
* Magda Czapińska, barzhez polonek
* Magda De Galan, politikourez velgiat, ganet e 1946,
* Magda Femme, anv kanerez Magdalena Pokora, kanerez polonat,
* Magda Gabor, stadunanadez, brudet he dimezioù ha dizimezioù en hec'h amzer,
* Magda Goebbels (1901 - 1945), gwreg Joseph Goebbels,
* Magda Janssens (1884-1973), aktorez nederlandek
* Elena Lupescu, anavezetoc'h evel Magda Lupescu, serc'h ha pried Carol II, roue Roumania
* Magda Olivero, c'hoariganerez italian
* Magda Schneider (1909 - 1996), aktorez ha kanerez alaman,
* Magda Seron, tresourez velgiat ganet en 1956,
* Magda Szabó, skrivagnerez hungarat, ganet en 1917,
* Magda Szubanski, aktorez aostralian
* Magda Tagliaferro (1893 - 1986), pianoourez c'hall .

## Lec'hanvadurezh

* Magda kumun e Sveden.
* Magda e stad São Paulo e Brazil.

## Traoù

* Magda anv gallek ar film alaman Heimat, gant Carl Froelich, en 1938, gant Zarah Leander .
# Magdala

Magdala zo un anv-lec'h e meur a vro, deuet eus brud an anv en Aviel.

## Lec'hioù
### Douar Santel

* Magdala, ur gêriadenn e Galilea hervez Aviel Mazhev, hag ac'haleno e oa Mari Madalen. Lavaret ez eus bet e teue eus ar ger hebreek "migdal", « tour ».

### Alamagn

* Magdala (Alamagn), ur gêr e Thüringen, en Alamagn, nepell diouzh Weimar.

### Arc'hantina

* Magdala, e proviñs Buenos Aires.

### Bro-C'hall

An Tour Magdala e Rennes-le-Château, en Aude, e Bro-C'hall. Lakaet eo bet da glotañ anv an tour gant ster an anv-lec'h Magdala.

### Etiopia

* Magdala pe Meqdela (መቅደላ meḳdelā), kêrbenn-gozh Etiopia (gwechall Abisinia), ma c'hoarvezas Emgann Magdala en XIXvet kantved, hag a zo anvet Amba Mariam hiziv;
* Magdala (woreda), an distrig end-eeun m'emañ Amba Mariam.

### Palestina

* Al-Majdal (Tiberias), ur gêriadenn eus Palestina, e Galilea, a vije bet Magdala Mari Madalen, didudet e 1948.

## Pennadoù kar

* Magdalena
# Magdalena Andersson

Eva Magdalena Andersson (ganet d'an 23 a viz Genver 1967) zo ur bolitikerez svedat hag a zo kentañ ministr Sveden abaoe an 30 a viz Du 2021 hag e penn Strollad Sokial-Demokrat Sveden abaoe ar 4 a viz Du 2021.
| En he raok: Stefan Löfven | Kentañ Ministr Sveden 30 a viz Du 2021 – 18 a viz Here 2022 | War he lerc'h: Ulf Kristersson |

## Notennoù

* ↑ (en)Sweden's Andersson elected as nation's first woman PM (24 Du 2021).
* ↑ (en)Magdalena Andersson elected as new Social Democrat leader (4 Du 2021).
# Magdalena (departamant)

Magdalena zo un departamant eus Kolombia, e hanternoz ar vro. Santa Marta eo ar gêr-benn.
| Amazonas  Antioquia  Arauca  Atlántico  Bolívar  Boyacá | Caldas  Caquetá  Casanare  Cauca  Cesar  Chocó | Córdoba  Cundinamarca  Guainía  La Guajira  Guaviare | Huila  Magdalena  Meta  Nariño  Norte de Sant. | Putumayo  Quindío  Risaralda  San Andrés y P.  Santander | Sucre  Tolima  Valle del Cauca  Vaupés  Vichada |
# Magdalena (stêr)

Ar Stêr Magdalena, pe Río Magdalena e spagnoleg ar vro, zo ur stêr veur e Kolombia. Treuziñ a ra ar vro eus ar c'hreisteiz d'an hanternoz hag aberiñ nepell diouzh Barranquilla, er Mor Karib.

## Gwelet ivez

* Cauca (stêr)
# Monte Santa Maria Tiberina

Monte Santa Maria Tiberina zo ur gumun e-kreiz Italia, e proviñs Perugia, en Umbria.
# Monte Stella (Salerno)

Monte Stella zo ur menez e kumun Salerno, e Campania, 953 m a uhelder dezhañ.
Krediñ a reer e oa ur menez-tan abalamour d'e stumm, met karbonek eo an natur anezhañ.
# Monte Urano

Monte Urano zo ur gumun en Italia, e proviñs Fermo, e Marche.
# Monte Sant'Angelo

Monte Sant'Angelo a zo ur gumun eus Italia e proviñs Foggia, e Puglia.
# Monte Sillara

Ar Monte Sillara zo ur menez eus an Apenninoù e Proviñs Parma , etre Emilia ha Toskana, ha 1861 m dezhañ. Rannet eo etre kumunioù Monchio delle Corti (Parma), ha Bagnone (Proviñs Massa-Carrara).
# Monte Stella (Cilento)

Ar Monte Stella zo ur menez 1131 m uhelder e proviñs Salerno, e Campania, etre kumunioù Stella Cilento, Sessa Cilento, Omignano, San Mauro Cilento, Pollica, Serramezzana, Perdifumo, Castellabate, Montecorice, Lustra ha Rutino.
Bodet eo ar c'humunioù e kumuniezh Alento-Monte Stella, ha gante kumun Omignano. Mont a c'haller betek al lein gant ur c'harr-tan.
* Panelloù
* An iliz
* En iliz
# Monte Tanarello

Ar Monte Tanarello (Tanarel e galleg) zo ur menez 2 094 m uhelder en Alpoù Ligur en Italia.
# Monte Vidon Combatte

Monte Vidon Combatte zo ur gumun en Italia, e proviñs Fermo, e Marche.
# Monte Stella

Monte Stella zo anv italianek meur a venez en Italia.
* Monte Stella e Proviñs Reggio Calabria
* Monte Stella e Proviñs Salerno
* Monte Stella e Proviñs Cuneo (Valle Gesso)
* Monte Stella – tuchenn e Milano
* Monte Stella – e kumun Salerno.
* Monte Stella (Cilento)

## Pennad kar

* Stella
# Monte Stella (Alpi Marittime)

Ar Monte Stella zo ur menez eus Alpoù an Arvor, en Italia, e Piemonte, e Proviñs Cuneo, etre kumunioù Entracque ha Valdieri, anezhañ unan eus kernioù ar Monte Argentera. 3262 m uhelder zo dezhañ.
# Patativa do Assaré

Antônio Gonçalves da Silva, anavezetoc'h evel Patativa do Assaré, ganet d'ar 5 a viz Meurzh 1909 en Assaré, e Ceará, e Brazil, ha marvet d'an 8 a viz Gouhere 2002 en Assaré ivez, zo ur barzh hag a skrive pezh a anver lennegezh cordel, unan eus re brudetañ an Nordeste.

## Notennoù

* ↑ Patativa do Assaré, e vuhez, e oberennoù, barzhonegoù, lennegezh cordel hag a bep seurt.
# Paterna del Madera

Paterna del Madera zo ur gumun eus Spagn e Proviñs Albacete.
# Patatez

Patatez :
| A bep seurt gouennoù patatez ||
| Rummatadur Cronquist ||
| Riezad : | Plantae |
| Skourrad : | Magnoliophyta |
| Kevrennad : | Magnoliopsida |
| Urzhad : | Solanales |
| Kerentiad : | Solanaceae |
| Genad : | Solanum |
| Anv skiantel ||
| Solanum tuberosum L., 1753 ||
| D'ar vevoniezh e tenn ar pennad-mañ. ||
Ar patatez, pe avaloù-douar, a zo torzhelloù mat da zebriñ ar blantenn eus ar spesad Solanum tuberosum, eus kerentiad ar Solanaceae. Graet e vez gant an anv-se koulz evit ar blantenn ("plant patatez") hag evit he zorzhelloù a vez debret evel legumaj.
Bro orin ar patatez eo Amerika ar Su (aridennad an Andoù).

## An anvioù

E brezhoneg e vez lavaret koulz patatez hag avaloù-douar. An eil a vez kavet kentoc'h eus tu norzh ar vro hag egile er su, met kenvevañ a ra an daou anv e gwirionez. Ar stumm pato (/pa'toˑ/) a vez klevet e Kernev-Uhel, ha betek e Plougonven, e Treger.

## Rummadoù

* Ar re abred: a vo tennet 90 devezh well-wazh goude dezho bezañ bet hadet
* Ar re damabred: a vo tennet a-raok 110 devezh goude dezho bezañ bet hadet.
* Ar re damdiwezhat: a chomo 120 devezh en douar.
* Ar re diwezhat: a chomo etre 120 ha 140 devezh en douar a-raok na vo torret an erv warne. Mat e vezont da viret.
An daou seurt kentañ, abred ha damabred, a vez tennet pa grog ar c'horz anezho da grazañ, e-tro 110 devezh .
Ar patatez prim a vez tennet a-raok dezho mont en o azv, pa gomañs o c'horz dont melen. Tud zo a gav mat ar frouezh pe al legumaj pa ne vezont ket en o ment pe en o blaz c'hoazh. Gwelloc'h e vijent. Seul vihanoc'h, seul welloc'h, emezo.
Adalek 120 devezh bet en douar e vez graet avaloù nevez eus ar re gentañ a vez tennet. Troc'hañ a ra an nen ar c'horz warne an aliesañ evit ma chomint un tamm c'hoazh. Goude-se e vez graet avaloù douar diwezhat eus a re a vo miret un nebeud mizvezhioù e freskijenn ar c'hav teñval, dre ma vint debret, nepell diouzh ar boutailhadoù gwin ruz (dre ma vint divontet d'o zro).

## Notennoù ha daveennoù

* ↑ Atlas yezhoniel Breizh-Uhel, Pêr ar Rouz, kartenn 20, gwelet amañ .

## Liammoù diavaez

* kartenn Atlas yezhoniel Breizh-Izel ar ger "patatez".
* (en) The European Cultivated Potato Database. Kavet : 16 Gwe 24.
a vo kavet e Wikimedia Commons.